Poštovani,

Završen je prelom Vašeg članka.

Potrebno je da sada, pre štampanja članka, proverite da li ima štamparskih i drugih grešaka u prelomljenoj verziji, a posebno da obratite pažnju na to da li su slike i formule korektne (nakon konverzije Vašeg članka u PDF fajl).


Imajte u vidu da sada nisu moguće suštinske korekcije u tekstu, koje se tiču, npr. dodavanja autora, referenci, novih delova teksta itd. **U ovoj završnoj fazi ne prilažete novu datoteku u sistem, jer je već izvršen prelom teksta. Sada samo upisujete (u poseban prozor u sistemu) svoje primedbe koje uočavate u prelomljenoj PDF verziji.**

MOLIMO VAS DA PRIMEDBE U VEZI SA PRELOMOM TEKSTA DOSTAVITE ŠTO JE PRE MOGUĆE!

Sve Vaše primedbe i komentare predajte prateći uputstva za korekturu koja su Vam sugerisana u poslednjoj automatskoj poruci iz sistema, a taj postupak Vam je detaljnije objašnjen u ovom uputstvu:

Molimo Vas da PAŽLjIVO I DOSLEDNO sledite sledeće korake, u vezi KOREKTURE:

1. Da biste pristupili sistemu za elektronsko uređivanje ASISTENT, otvorite sajt časopisa [*Acta medicae Medianae*](https://publisher.medfak.ni.ac.rs/AMM_1/indexrs.html) otvorite u gornjem meniju stranicu ASISTENT ili stranicu SCIndeks (ako pristupate preko stranice SCIndeks kliknite na opciju Prijavi rukopis – narandžasta ikona u gornjem levom uglu ekrana):



Sistemu možete pristupiti i direktnim klikom na link ASISTENT-a koji se odnosi na časopis [*Acta medicae Medianae*;](http://aseestant.ceon.rs/index.php/amm)

1. Prijavite se na sistem ASISTENT unošenjem svog korisničkog imena i lozinke, koji ste definisali registracijom;
2. Otvara Vam se stranica Korisnička strana, na kojoj treba da kliknete na Autor;
3. Kliknite na natpis [U UREĐIVANjU: POTREBNA LEKTURA](http://aseestant.ceon.rs/index.php/vtg/author/submissionEditing/2504)  ispod polja Status;
4. Posle klika na polje Uređivanje otvara Vam se stranica Uređivanje br…, koja počinje sa pasusom Rukopis;
5. **NA SAMOM KRAJU** ove stranice, u pasusu Korektura otvorite polje, tj. prozor Popis korekcija [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');) (**NE** **prozor** Komentari preloma [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');) koji se nalazi iznad pasusua Korektura - u pasusu Prelom!). U prozor Popis korekcija [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');) upisaćete svoje primedbe – neka Vam ovaj prozor za vreme kontrole bude uvek otvoren, **odnosno minimizovan** u dnu monitora. Moguće je da u ovom prozoru uočite već prethodno unesene komentare Glavnog urednika – **to su sugestije upućene grafičkom uredniku koji je uradio prelom, A NE VAMA, i nije potrebno da Vi postupate prema njima**. U tom prozoru Vi treba samo da dodate svoje komenatre.
6. **U četvrtom pasusu** Prelom (odmah iznad pasusa Korektura), u rubrici Konačni prelom, kliknite na natpis [PREGLED PRELOMA](http://aseestant.ceon.rs/index.php/vtg/author/proofGalley/2504/751) (ispod polja Naslov), desno od natpisa “PDF” – tu možete odmah videti Vaš članak. U [PREGLEDU PRELOMA](http://aseestant.ceon.rs/index.php/vtg/author/proofGalley/2504/751) čitajte svoj članak i kada ustanovite grešku otvorite (podignite) prozor Popis korekcija [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');) i u njega što preciznije upišite svaku pojedinačnu primedbu, navodeći br. stranice, pasusa, slike i sl. (npr. “na str. 10, u prvom pasusu, umesto…treba da stoji…” itd.). Ako korekturu radite u više vremenskih etapa, kliknite posle prve etape u prozoru Popis korekcija [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');) na Sačuvaj da bi Vam do tada upisane korekcije ostale sačuvane do sledećeg pristupa korekturi. Kada završite sa pisanjem svih primedbi kliknite na Sačuvaj i pošalji e-poštu da biste obavestili urednika o završetku autorove korekture.
7. Korekturu takođe možete uraditi tako što ćete na svoj računar snimiti prelomljenu PDF datoteku (nalazi se desno od natpisa [PREGLED PRELOMA](http://aseestant.ceon.rs/index.php/vtg/author/proofGalley/2504/751)) – u tom slučaju možete se odjaviti iz sistema. U toku pregleda prelomljene datoteke svoje primedbe pišite u posebni dokument, a zatim nakon ponovne prijave u sistem te svoje primedbe kopirajte u prozor Popis korekcija [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');), u pasusu Korektura (a NE u pasusu Prelom! koji je u četvrtom pasusu). Na kraju kliknite na “Sačuvaj i pošalji e-poštu”.
8. AKO NEMATE PRIMEDBI, MOLIMO VAS DA I O TOME UNESETE KOMENTAR U SISTEM (u polje Popis korekcija [Komentar](javascript:openComments('http://aseestant.ceon.rs/index.php/vtg/editor/viewProofreadComments/1345#3394');)).
9. **Kada sve završite OBAVEZNO kliknite na koverticu Završeno, koja se nalazi u poslednjem pasusu Korektura, u redu gde piše Autor, desno na kraju. Potvrdite sa OK i kliknite Pošalji e-poštu u prozorima koji se zatim pokazuju.**

Sada je potrebno da u sistemu ASISTENT prekontrolišete sve podatke o članku, na srpskoj i engleskoj stranici Pregled rukopisa, jer ti podaci treba da budu identični sa verzijom članka za štampu. Ako uočavate neke nepravilnosti u pasusu Metapodaci rukopisa (naročito u poljima Naslov i sažetak, Indeksiranje i Reference) molimo Vas da nas o potrebnim izmenama obavestite elektronskom poštom (Vi kao autor više niste u mogućnosti da samostalno vršite korekcije metapodataka).

Usklađenost metapodataka u sistemu i u štampanoj verziji u najboljem je interesu autora jer se članci iz sistema ASISTENT referišu preko DOI (Digital Object Identifier) brojeva u globalnom servisu Crossref, koji održava bazu DOI brojeva, metapodatke i linkove do punih tekstova. To omogućuje bolju vidljivost i citiranost Vašeg članka u svetskim referentnim bazama.

Nakon urađene kontrole korekture i preloma primićete i automatsku poruku sistema ASISTENT Objavljen je novi broj. **Molimo Vas da po prijemu ove poruke još jednom prekontrolišete da li su sve primedbe otklonjene i da u roku od dva dana elektronskom poštom javite uredniku eventualne primedbe.**

Vaš članak će uskoro biti vidljiv i na sajtu časopisa [*Acta medicae Medianae*](https://publisher.medfak.ni.ac.rs/AMM_1/indexrs.html)u odeljku [“Novo izdanje”](https://publisher.medfak.ni.ac.rs/AMM_1/2019/2019-2sadr.html), kao i u [Srpskom citatnom indeksu](https://scindeks.ceon.rs/journaldetails.aspx?issn=0365-4478) i svetskim citatnim bazama u kojima je časopis indeksiran (Index Copernicus, DOAJ, EBSCO,Crossref). Štampani primerak ćete dobiti naknadno. Molimo Vas, imajte u vidu da je moguće kašnjenje štampanog izdanja.

Hvala na strpljenju, razumevanju i saradnji.

Do Vašeg sledećeg članka, koji ćemo rado objaviti, srdačan pozdrav,

Redakcija AMM

**Pojedini segmenti ovog uputstva preuzeti su od *Vojnotehničkog glasnika,* uz saglasnost i zvanično odobrenje CEON-a.**